คลัง ยันหวยออนไลน์ไม่ขัดข้อกม.
รมช.คลัง เผย เตรียมเดินหน้าหวยออนไลน์ ระบุไม่ขัดต่อข้อกฏหมาย
10 มี.ค. 2555

รมช.คลัง เผย เตรียมเดินหน้าหวยออนไลน์ ระบุไม่ขัดต่อข้อกฏหมาย
นายทนุศักดิ์ เล็กอุทัย รัฐมนตรีช่วยว่าการกระทรวงการคลัง กล่าวถึงความคืบหน้าการออกสลากออนไลน์ว่า หลังจากสำนักงานสลากกินแบ่งรัฐบาลศึกษาข้อกฎหมายแล้ว พบว่าการออกสลากออนไลน์ไม่ขัดต่อข้อกฎหมาย โดยขณะนี้อยู่ระหว่างการเตรียมแผนงานร่วมกับสำนักงานสลากกินแบ่งรัฐบาล และบริษัท ล็อกซเล่ย์ จีเท็ค เทคโนโลยี จำกัด เพื่อเร่งทำความเข้าใจให้กับประชาชนว่าการออกหวยออนไลน์นั้น ถือเป็นเรื่องที่สมควรดำเนินการเพื่อแก้ไขปัญหาหวยใต้ดิน และยังสามารถนำรายได้จากส่วนนี้มาพัฒนาสังคม          "รัฐบาลยังเดินหน้าที่จะแก้ไขปัญหาสลากเกินราคาอีกด้วย โดยจะต้องดำเนินแก้ไขปัญหาทั้ง 3 อย่างไปพร้อม ๆกัน ทั้งการออกหวยออนไลน์ การพิมพ์สลากกินแบ่งรัฐบาลเพิ่ม และการเดินหน้าพูดคุยกับตัวแทนจำหน่ายสลาก เพื่อให้ปัญหาการจำหน่ายสลากเกินราคาหมดไป"